امامعلی حبیبی

إمام‌علی حبیبی(بزائه ۲ وهنه ما ۱۴۴۳ - بمرده‌ی ۲ کِرچه ما ۱۵۳۷ تبری) مازرونی کشتی‌گیر بی‌یه که ایران اولین طلای مدال ره المپیک دله بهیت بی‌یه و وه ره ببر مازندران گتنه.
وه اتا از روستائون بابل دنیا بمو. ورزش ره با لوچو شروع هکرده و دمبال‌ته آزاد کشتی فن ره پادگان گرگان دله سال ۱۴۶۴ طبری شروء هکرده و قائم شهر دله زیر نظر اسکندر علی آبادی دنبال گیری هکرده. پس از قهرمونی موسابقه اینتیخابی مازرون دله سال ۱۴۶۵، قهرمونی کیشور مسابقات بورده اصفهان و اونجه چارم بیه. وه اون گدر وزن ۷۲ کیلو کشتی گیته . سال ۱۴۶۶ هم ای مقوم چارم مسابقه جه برسی‌یه ولی سال‌ئون ۱۴۶۷ شیراز و ۱۴۶۸ تهرون دیگه قهرمون بیه و بورده تیم میلی دله و اون سال‌ماه ترکیه که جام جهانی بیّه، وه وزن ۶۷ کیلوگرم دله شرکت هکرده که به موفقیتی نرسی‌یه. 

المپیک ۱۹۵۶ ملبورن دله حبیبی شه کردکار ره هکرد بی‌یه؛ وه این گدر با این که ناخش بی‌یه ، موفق بیّه طِلا ره ۶۷ کیلوگرم دله بیره. ایمامعلی حبیبی موسابقه جهونی تهرون دله موفق بیّه دِتا از گت کشتی‌گیرون جهون (واختانگ بالاوادزه شوروی جه و اسماعیل اوغان تیرکیا جه) ره مجموعا کمتر از سه دقیقه ضرب فنی هکنه. دوران حضورش در عرصه جهونی دله مئروف به سریعترین کشتی گیر جهون بی‌یه و در سال ۱۹۶۱ بوکوهاما دله موفق بیّه بالاته از موروزوف شوروی جه و کانه کو جاپون جه برای دیّمین بار قهرمون جهون بواشه. این سال دله ئیران قهرمون کشتی آزاد جهون بیّه. حبیبی با بیتن میدال طلای موسابقه جهونی تولیدو ِسال ۱۹۶۲ برای همیشه از کشتی کناره بیته. علاوه به ۴ طلای جهون و اولمپیک، وه موفق بیّه میدال طلای بازی‌ئون آسیایی ۱۹۵۸ توکیو وزن ۶۷ کیلوگرم دله ره بیره. در این رقابت‌ئون وه به کازوآبه از جاپون پیروز بیّه.همچنین وه لَقبه ببر مازرونه دارنه.

 دیگه کارون 
پس از پایون دوره قهرمونی مودّتی به موربّیگری رو بیارده ولی پس از اون وارد دنیای سیاست بیّه و دوره ئی هم به عونوان نماینده مردم بابل مجلس شورای ملی دله حضور داشته.
امامعلی حبیبی، چهارتا فیلم دله هم بازی هکِرده: اسپه جندِم ،ببر مازندران  ، رام هکردن وحشی ِمردی  ، آدم و حوا .

حبیبی حکومت دکش بیه په سره نشین بیه و جدیدِ حکومت وه ره قدر ندونسته . وه اواخر مریضی داشته و ات‌گال بیمارستان کب‌بی‌یه و آخرسر ۱۴۰۴ شهریور ماه بمرده.

 منابع 

رج:مازرون کشتیگیرون
رج:مازرونی بازیگرون
رج:۲۰۲۵ بمرده‌ئون
رج:بابل گت آدمون
رج:۱۹۳۱ بزائه‌ئون